google/wiki40b huggingface dataset:
NickiHndrxx

Asukohad

7. juuli: Quebec City, Quebec – Impérial Bell 
17. august: Des Moines, IA – Water Works Park 
1.-2. september: Philadelphia, PA – Made in America Festival 
21. september: Baltimore, MD – Royal Farms Areena
23. september: Washington, D.C. – Capital One Areena
26. september: Detroit, MI – Little Caesars Areena
28. september: Chicago, IL – United Center
29. september: Cincinnati, OH – US Bank Areena
1. oktoober: Toronto, Ontario – Air Canada Keskus
2. oktoober: Buffalo, NY – KeyBank Keskus
4. oktoober: Boston, MA – TD Garden
5. oktoober: Uncasville, CT – Mohegan Sun Areena
7. oktoober: Newark, NJ – Prudential Keskus
11. oktoober: Brooklyn, NY – Barclays Keskus
14. oktoober: Raleigh, NC – PNC Areena
16. oktoober: Charlotte, NC – Spectrum Keskus
19. oktoober: Miami, FL – American Airlines Keskus
20. oktoober: Orlando, FL – Amway Areena
21. oktoober: Phoenix, AZ – Lost Lake Festival 
23. oktoober: Memphis, TN – FedEx Forum
28. oktoober: Nashville, TN – Bridgestone Areena 
30. oktoober: New Orleans, LA – Smoothie King Keskus
1. november: Dallas, TX – American Airlines Keskus
2. november: Houston, TX – Toyota Keskus
4. november: Kansas City, MO – Sprint Keskus
6. november: Denver, CO – Pepsi Keskus
9. november: Portland, OR – Moda Keskus
10. november: Seattle, WA – Tacoma Dome
16. november: San Jose, CA – SAP Keskus
17. november: Sacramento, CA – Golden 1 Keskus
20. november: Los Angeles, CA – The Forum
24. november: Las Vegas, NV – MGM Grand
21. veebruar 2019: München, Saksamaa – Olympiahalle
22. veebruar 2019: Bratislava, Slovakkia – Ondrej Nepela Areena
24. veebruar 2019: Lodz, Poola – Atlas Areena
25. veebruar 2019: Budapest, Ungari – Budapest Sport Areena
28. veebruar 2019: Berliin, Saksamaa – Mercedes Benz Areena
1. märts 2019: Kopenhaagen, Taani – Royal Areena
3. märts 2019: Oslo, Norra – Spektrum
4. märts 2019: Stockholm, Rootsi – Ericcson Globe
6. märts 2019: Brüssel, Belgia – Palais 12
7. märts 2019: Pariis, Prantsusmaa – AccorHotels Areena
9. märts 2019: Bordeaux, Prantsusmaa – Metropole Areena
11. märts 2019: London, Inglismaa – The 02
14. märts 2019: Birmingham, Inglismaa – Areena Birmingham
15. märts 2019: Dublin, Iirimaa – 3Arena
17. märts 2019: Glasgow, Šotimaa – SSE Hydro
18. märts 2019: Manchester, Inglismaa – Manchester Areena
20. märts 2019: Esch-sur-Alzette, Luksemburg – Rockhal
22. märts 2019: Frankfurt, Saksamaa – Festhalle
23. märts 2019: Cologne, Saksamaa – Lanxess Areena
25. märts 2019: Amsterdam, Holland – Ziggo Dome
27. märts 2019: Zürich, Šveits – Hallenstandion
28. märts 2019: Genf, Šveits – Areena Geneva
Natalja Deržavina

Natalja Vladimirovna Deržavina (vene keeles Наталья Владимировна Державина; 1. oktoober 1942 Taškent – 10. märts 2002 Moskva) oli vene näitleja (nukunäitleja), Venemaa Föderatsiooni teeneline kunstnik.
Tuntuks sai ta Kesktelevisioonis näidatud lastetelesaatest "Head und, mudilased!", kus Deržavina mängis üle 30 aasta nukutegelase Hrjuša rollis.
Deržavina pääses 17-aastaselt tööle Moskva riiklikku nukuteatrisse ning töötas seal aastatel 1959–1968 ja 1974–1990.
Otto Org

Elulugu

Otto Org oli raudteelase poeg.
Ta lõpetas 1918 Tallinna Linna Saksa Poeglaste Gümnaasiumi ning osales Vabadussõjas kooliõpilaste pataljoni koosseisus. 1921–22 õppis ta Tartu Ülikoolis matemaatikat, alates 1921 Danzigi Tehnikaülikoolis ja Berliin-Charlottenburgi Tehnikaülikoolis, mille lõpetas 1927 masina- ja lennukiehitusinseneri kutsega. Ta oli korporatsiooni Rotalia vilistlane.
1927–29 oli Org Eesti Tehnika Järelevalve Seltsi insener, 1929–34 Lennubaasi  töökodade juhataja ja Lennubaasi ülema abi, 1934–38 Teedeministeeriumi  lennuasjanduse inspektor ja 1938-40 õhusõiduosakonna direktor. 30. mail 1934 määrati ta Vabariigi Valitsuse esindajaks lennuasjanduse komiteesse.

Teadustöö

Otto Org osales kohaliku lennukitööstuse rajamisel ja Eestis loodud lennukite biplaan PON-1, monoplaan PON-2 ja õppelendudeks mõeldud PTO-4 arvutamises, konstrueerimises, katsetamises ja valmistamises. Ta oli üks Eesti Aeroklubi asutajaid (1937) ja juhatuse liige (1937–40), Eesti Lennuliinide AS-i "Ago" asutajaliige (1939) ja juhatuse liige (1939–40). Ta oli Eesti Inseneride Ühingu liige ja Insenerikoja revisjonikomisjoni liige. Org avaldas artikleid lennuasjandusest ja lennukitööstusest (lennukite ehitamisest).

Tunnustus

Otto Org pälvis Poola Polonia Restituta ordeni ja Soome Valge Roosi komandöriristi.
Teleparalleelne gravitatsiooniteooria

Teleparalleelne gravitatsioon (TPG) on üldine gravitatsiooniteooria, mille lõi Albert Einstein 1920. aastatel eesmärgiga luua teooria, mis ühendaks omavahel elektromagnetismi ja üldrelatiivsusteooria (ÜRT). Pärast 1916. aastat, kui Einstein avaldas üldrelatiivsusteooria, sai gravitatsiooni ja elektromagnetismi ühendamine füüsikas üheks peaeesmärgiks. Kuigi see ebaõnnestus, tõi see kaasa uusi teadmisi gravitatsioonist. Tänapäeval on leitud, et teleparalleelne gravitatsiooniteooria on võrdväärne üldrelatiivsusteooriaga, kuid nende käsitlused on erinevad. Eestis tegeletakse TPGga ja muude gravitatsiooniteooriatega peamiselt Tartu Ülikooli teoreetilise füüsika laboris ning Tallinnas KBFI-s.
Oma Maa (ajakiri, 1884)

Oma Maa oli aastatel 1884–1891 Tartus ilmunud kuukiri.
Väljaande vastutavad toimetajad olid Mihkel Veske (1884–1885), Hugo Treffner (1886–1891), tegevtoimetaja oli Jaan Jõgever (1886–1890).
Kuukirjas oli esindatud nii populaarteaduslikke ja ilukirjanduslikke kirjutisi, samuti rahvaluulet ja tõlkeid. Kirjutisi oli ka Vene impeeriumi rahvaste ajaloo ja kaasaja kohta.
Vao ürgorg

Vao ürgorg ehk Vao-Porkuni ürgorg on ürgorg Väike-Maarja valla lääneosas ning Tapa valla kaguosas. 
Ürgorg on umbes 3 km pikk ja 100–200 m lai ning metsamaastiku või luhtadega. Vao ürgoru lõunas asuvad allikad, mis on Põltsamaa jõe lätteiks. Keset Pandivere kõrgustikku on säärased allikad haruldased. Kõik allikad ei ole aasta ringi püsivad ja "töötavad" vaid suurvee aegadel.  
Ürgorus võib kohata suurtest kaitsealustest liikidest sookurge, kassikakku, väike-konnakotkast ja must-toonekurge. Loomadest põtra, pruunkaru ja metssiga. Pesitseb kanakull. Toiduotsinguil käib merikotkas. 
Ürgorg ei ole kaitse all. 
2018 aasta kevadel loodud MTÜ "Uus Ürgorg" on loodud Vao ürgoru kaitse alla viimiseks ja tema paremaks tutvustamiseks. 
Marek Vahula eestvõttel on seal avatud matkamarsruut (koos giid-matkajuhiga) "Tunnid Vao Ürgorus". Viimane sobib läbimiseks eelkõige kevadise suurvee aegadel. Väike-Maarja - Tamsalu teest põhja suunas, Ilumäelt alates, tuntakse ürgorgu Porkuni ürgoru nime all. Selle põhjaosas avanevad omakorda Valgejõe lätted, seda Porkunist ning need suunduvad põhja suunas.
Silvia Pihu

Elulugu

Silvia Pihu on laevaehitusinseneri tütar.
Lõpetas 1984 Pärnu 1. Keskkooli, 1989 TÜ bioloogiaosakonna, M.Sc. (1999, TÜ), Ph.D. (botaanika ja mükoloogia, 2002, TÜ), väitekiri "Morphological and genetical variation of Alchemilla L. in Estonia". Täiendas end 1992 Soomes Turu Ülikoolis, 1994 Inglismaal (Kew Herbarium), 1995 Eesti TA Keemilise ja Bioloogilise Füüsika Instituudis (KBFI), 1996 Moskvas, 1997 Rootsis Uppsala Ülikoolis, 2001–02 Eesti Biokeskuse järeldoktor. Oli 1989–92 Looduseuurijate Seltsi (LUS) vanembibliograaf, 1989–2000 (vaheaegadega) TÜ botaanika ja ökoloogia instituudi vanemlaborant, 2003– botaanilise õppetooli teadur. Õpetanud peamiselt soontaimede evolutsiooni ja süstemaatikat.

Teadustöö

Uurimisvaldkonnad: taimeliikide süstemaatika, fülogenees, morfoloogia ja geneetika varieerivus, populatsiooniökoloogia ja levik Balti mere regioonis. Koostanud Eestis esinevate kortslehe liikide määramistabeleid, imekannikese ja sinilille klonaalsust, saaremaa robirohu taksonoomilist staatust, niitmise mõju luhtade taimkattele ja liigirikkusele. Osalenud ekspeditsioonil Kuriili saartele ja Sahhalinile (1987) ning Tenerifele (2005). Olnud ekspert Natura 2000 alade ja pärandkoosluste inventeerimisel, osalenud Eestis uute kaitsealade loomisel. Looduseuurijate Seltsi liige, aastast 2004 botaaniline sektsiooni aseesimees ja presiidiumi sekretär, Rahvusvahelise Taimesüstemaatika Assotsiatsiooni (IAPT) liige. 15 teadustrükist, aimeartikleid.
Jaroslav Raid

Jaroslav Raid (kuni 7. juuli 1937 Tšupilin; 24. mai 1919 Tallinn – 1984 Tartu) oli Nõukogude sõjaväelane ja parteitegelane ning eesti ajaloolane.
Ta lõpetas 1937. aastal Tallinna Vene Ühisgümnaasiumi. Ta õppis aastatel 1937–1941 Tartu Ülikooli põllumajandusteaduskonnas metsandust. Akadeemiliselt oli ta korporatsioon Fraternitas Slavia ja Fraternitas Aeterna liige.
Super Mario 64

Mängu kirjeldus

Mario peab mängus korjama tähti, mis Bowser on varastanud. Bowser on röövinud ka printsess Peachi, kelle Mario asub päästma. Mängu tasandeid ei läbita enam aja peale ja neis saab vabalt ringi liikuda, erinevalt kahemõõtmelistest "Super Mario" mängudest, kus aeg tiksus ning liikuda sai ainult vasakult paremale. Kui mängija puudutab vaenlast, hakkab tal elumeeter langema. Kui mängija elumeeter langeb nulli, kaotab ta elu. Kui aga kõik elud on otsas, peab mängija alustama samast kohast, kus see on salvestatud.
Mängu sõlmpunkt on printsessi loss, kus mängija hüppab piltide sisse. Mängija peab enne tasandile suundumist valima episoodi. Kui mängija kaotab tasandil elu, suundub ta automaatselt printsessi lossi tagasi.
Mäng kohandati ka Nintendo DS-i konsoolile, see variant kannab nime "Super Mario 64 DS". See mäng on Super Mario 64 uustöötlus, kus lisaks Mariole saab mängida ka Yoshi, Luigi ja Warioga. "Super Mario 64" klassikaline versioon ilmus uuesti Nintendo Wii konsoolile Virtual Console'i programmis.
Rabotniku madal

Rabotniku madal on madalik Irbe väinas, Olavi madalast 2 km loodes. Vähim sügavus on 5,4 m.
Digiretsept

Digiretsept on elektrooniline ravimiretsept, mille arst kirjutab patsiendile välja arvutis. Digiretsept saadetakse arsti arvutist interneti teel otse retseptikeskusesse (retseptide ja meditsiiniseadmete kaartide väljakirjutamiseks ja töötlemiseks asutatud elektrooniline andmekogu). Ravimi saab patsient apteegist isikut tõendava dokumendi alusel (dokumendi, kus on peal pilt ning isikukood). Teisele isikule retseptiravimi ostmisel peab ostja apteekrile esitama enda isikut tõendava dokumendi ja retsepti omaniku isikukoodi.
Digiretsept on Eesti üleriigiline patsiendile suunatud e-tervise teenus, mille valmimist koordineeris Eesti Haigekassa.
Lilli kivi

Lilli kivi (ka Lilli rändrahn, Mihkli talu rändrahn) on Harju maakonnas Anija vallas Lilli külas asuv endisaegne kultuskivi.
Kivi on arvele võetud kultuurimälestisena.
Lilli kivist u 140 m põhja pool asub teine kultuurimälestisena arvele võetud kultuskivi (registrinumber 17396).
Sigismund Augusti privileeg

Sigismund Augusti privileeg (ladina Privilegium Sigismundi Augusti) oli Liivi ordu aadlite palvekiri, mille nad 1561. aastal alistatutena esitasid Poola kuningale Sigismund Augustile ja mille kuningas ka rahuldas. Privileeg oli osa 1561. aasta Vilniuse lepingust. Privileeg kehtis 1561–1582, Liivimaa hertsogkonnas, pärast seda hakkasid kehtima Liivimaa konstitutsioonid.
Privileegi järgi muu hulgas muutusid läänimõisad alloodideks, aadlikud säilitasid talupoegade sunnismaistamise ja piiramatu kohtuvõimu talupoegade üle.
Saare rahvamaja

Saare rahvamaja on rahvamaja Jõgeva maakonnas Mustvee vallas Kääpa külas. Rahvamaja haldab SA Kalevipoja Koda.
Rahvamaja valmis 1934 ja see oli ümberehitus endisest magasiaidast. Maja omanik on olnud Saare Põllumeeste Selts.
1960. aastate alguses nimetati rahvamaja ümber kultuurimajaks.
Tallinna Tehnikaülikooli Küberneetika Instituut

Uurimissuunad

Rakendusmatemaatika: Lähendusmeetodid, pöördülesanded.
Mehaanika: Mittelineaarne dünaamika, mikrostruktuuriga materjalide käitumine dünaamilistel koormustel, solitonid ja üksiklained, akustodiagnostika, fraktaalsus, ökonofüüsika, klaveri akustika, integraalne fotoelastsus ja fotoelastsustomograafia, biomehaanika, rakuenergeetika, komplekssed ja mittelineaarsed nähtused lainete dünaamikas ja rannikutehnikas ning matemaatiliste meetodite rakendamine laineuuringutes.
Juhtimissüsteemid: Mittelineaarsed ja robustsed juhtimissüsteemid, juhtimissüsteemide modelleerimine, õppimine ja planeerimine robotsüsteemides, sard- ja hajussüsteemide testimise ja verifitseerimise formaalmeetodid.
Arvutiteadus: automaatide teooria, funktsionaalne ja sõltuvate tüüpidega programmeerimine, programmeerimiskeelte semantika, programmianalüüsid ja -loogikad, ontoloogiatehnika infosüsteemides, tarkvaraprotsessi parendamine, tarkvara komponeerimine ja visuaalne spetsifitseerimine, modelleerimise ja simuleerimise vahendid, küberkaitse.
Foneetika ja kõnetehnoloogia: Eesti keele foneetika, loomuliku keele mudelid, kõne süntees ja analüüs, kõne ja kõneleja tuvastamine (rakendused: Kõnesalvestuste brauser, Veebipõhine kõnetuvastus).
Unguma lõpp

Unguma lõpp (ka Ungumaa lõpp) on järv Saare maakonnas Saaremaa vallas Unguma külas. Järve pindala 3,1 ha.
Cizhou keraamika

Cizhou keraamika on saanud oma nime samanimeliste ahjude järgi Põhja-Hiina Lõuna-Hebei provintsist.  
Cizhou stiilides keraamikat valmistati paljudes Põhja-Hiina provintsides. Eri stiile võib ainuüksi Põhja-Songi ja Jini dünastiate ajast eristada 30 ringis. Enamus keraamikast oligi must-valge. Cizhou keraamika oli tol ajal laialt levinud elitaarsemaks peetud seladonglasuuriga esemete kõrval.  
Cizhou keraamikale on omane valge angoobi kasutamine, et varjata muidu halliks või pruunikaks põlevat kivinõusavi. Varaseimad valge angoobiga kaetud esemed, millesse on graveeritud alussavi paljastav muster (sgrafiito tehnika), pärinevad 6. sajandist, laiemalt levis stiil 10. sajandil. Hiljem kasutati ka paberist šabloone, mis kleebiti esemetele enne angoobiga katmist. 11. sajandi lõpus – 12. sajandi alguses hakati valgele aluspinnale maalima magnetiidirikka musta angoobiga. Lisaks angoobile hakati kasutama ka rauapruune või -musti saviglasuure ning dekoor kraabiti sgrafiito tehnikas läbi glasuuri alussavini. Mõnikord kaeti paljastunud aluspind omakorda valge angoobiga, et suurendada dekoori kontrastsust.  
Glasuuripealse maali tehnikas esemed ilmusid hiljem kui must-valge ja kontrastne Cizhou keraamika. Maaling oli peamiselt kolmevärviline – punane, kollane ja roheline. Kasutatud rauapunane oli uuenduslik ja võimaldas dekoreerida keraamikat elavama ja sügavama punasega. Enamasti joonistati punasega joonise kontuurid, mida osaliselt täideti kollase ja rohelise värviga.14.-15. sajandil kasutati detailides ka türkiisi värvi.
Kukšase mõis

Kukšase mõis (Kukšu muiža) on mõis Lätis Tukumsi piirkonnas Jaunsāti vallas Kukšases. Saksa keeles Kukschen.
Mõis rajati aastal 1530 maadele, kus elasid kolm Kuki (Kucki) nimelist venda. Neist olevatki saanud mõisa esimesed omanikud. Wolter von Plettenbergil oli küll soov anda mõis rüütel Berndt Tidevicile, kuid see sai teoks aastal 1534. Omanike seas on olnud Tidevicid, Branelid, Heikingid, Gorad, Rennenkampffid, Bilteringid, Stenderid. Aastast 1822 olid mõisa omanikeks Boetticherid. Viimase pere kätte jäi mõis kuni võõrandamiseni aastal 1920.
Peahoone rajati aastal 1725. Hoone on segu barokist ja klassitsistlikust stiilist. Hoone renoveeriti aastal 2005, seal asub praegu võõrastemaja. Hoones on sündinud ja elanud Werner Bergengrueni ema.
17.1 hektari suurune park on vabakujundusega. Boetticherid uuendasid lisaks mõisa peahoonele ka parki, istutades sinna mitmeid võõrliike.
Telelavastus

Telelavastus on filmi- ja teatrikunsti vahenditega televisioonis loodud lavastus. Telelavastuste eelkäijateks on peetud teatrilavastuste otseülekandeid 1940. aastatel Ameerika Ühendriikides, Jaapanis jm.
Telenäidendi kui omaette žanri sünni põhjustas televisiooni spetsiifikaga tööpraktika (filmikunstile lähedane stsenaarium ja kujundisüsteemi loomise vahendid, videotehnika jm.) Telenäidendite baasil on välja kujunenud algupärased või kirjanduslikel allikatel põhinevad telesarjad. Stuudio või televisiooniosakonna kohta, mis pidevalt toodab telelavastusi, nimetatakse sageli teleteatriks.

Telelavastused ja telelavastuste sarjad Eestis

Esimene eesti teleteatri etendus oli stsenaristi ja lavastaja Leo Martini "Nimekiri" Eduard Vilde samanimelise jutustuse järgi Eesti Televisioonis aastal 1956. Aastatel 1956–1958 anti eetrisse ligi 20 omalavastust. Esimese algupärase telenäidendi "12 päeva puhkust" (1958, lavastaja Grigori Kromanov) autor oli näitleja Jüri Järvet
Esimene eesti telesari on Cyril Northcote Parkinsoni "Parkinsoni seadus" I–VIII (1966, lavastaja Virve Aruoja).
Hillar-Vahur Peebu sõnul moodustas lavastuslik tegevus eraldi peatüki televisiooni neis toimetustes, kus see ei olnud põhitööks. Saadetes levisid sellised vormid, nagu instseneeritud fakt ja instseneeritud kroonika, illustratsiooniks lavastatud situatsioonid perekonna- ja õigussaadetes või koguni katkendid näidenditest."
Michael Chang

Michael Te-Pei Chang (sündinud 22. veebruaril 1972 Hobokenis New Jersey osariigis) on Ameerika Ühendriikide endine tennisist. 1989. aasta Prantsusmaa lahtistel meistrivõistlustel sai temast kõigi aegade noorim (17-aastane) meeste suure slämmi turniiri võitja.
Aaloelised

Sünonüüm

Aloaceae on Xanthorrhoeaceae taksonoomiline sünonüüm.
Heitkogustega kauplemine

Heitkogustega kauplemine (inglise emissions trading) on kasvuhoonegaaside, peamiselt CO₂ heitkogustega kauplemine kas riigi piires või rahvusvaheliselt.
Kauplemine lähtub Kyoto protokolliga osalistele lubatud kasvuhoonegaaside piirkogustest, mida käitajad võivad õhku paisata. Kui käitaja paiskab õhku piirkogusest vähem kasvuhoonegaase, siis võib ta piirkoguse ja tegeliku saastekoguse vahe maha müüa.
Barbro Lindgren

Elulugu

Lindgren on kirjutanud peamiselt laste- ja noorteraamatuid, kuid temalt on ilmunud ka kümmekond raamatut täiskasvanutele. Ta lõpetas Rootsi suurima kunsti- ja disainiülikooli Konstfack 1958. aastal ning ta on töötanud nii reklaaminduses kui meditsiinialal. Oma raamatutest mõned on ta ise illustreerinud, kuid alates 1980. aastatest on ta teinud koostööd paljude teiste illustraatoritega.
Aastatel 1971–1973 ilmus tema sulest kolmeosaline biograafiliste päevaraamatute sari, mis kujutab ühe noore tüdruku kohtumist armastusega ning tema mõtteid seoses elu suurte küsimustega (sarja kuuluvad raamatud "Jättehemligt", "Världshemligt" ja "Bladen brinner"). Lindgren on oma töödes olnud korduvalt teedrajav ning muuhulgas on ta kirjutanud ka täiskasvanutele möeldud pildiraamatu "Titta Max grav!". Alates oma kirjanduslikust debüüdist aastal 1965 on talt ilmunud sadakond raamatut, mida on tõlgitud ligikaudu 30 keelde.
Lisaks muule kirjanduslikule loomingule on Barbro Lindgren kirjutanud ka laulusõnu: tema loodud on Jojje Wadeniuse lastemuusikaplaadi "Goda' Goda'" tekstid. Tema raamatut "Eldvin" on ka dramatiseeritud ning sellel põhinev lavastus pärjati 1991. aastal Rootsi parima lasteetenduse tiitliga ja teost "Molnens bröder" esitati 1989. aastal raadioteatris. Koos Marianne Erikssoniga lõi Lindgren ka lasteraamatute kirjastuse.
Lindgrenile anti panuse eest Rootsi kultuuri 2009. aastal kuninglik medal Illis Quorum ning ta on ka Uppsala üliõpilasorganisatsiooni Kalmar nation auliige. Aastal 2014 anti talle Astrid Lindgreni mälestusauhind ning seda muuhulgas ka selle eest, et ta on "kirjanduslik teerajaja". Lisaks sellele on ta saanud palju muid kirjandusauhindu ja tunnustusavaldusi ning kaks Rootsi muusikaauhinda Grammis: aastal 1970 plaadi "Goda' Goda'" eest ning aasta 1991 parima lasteplaadi "Lilla ungen min" eest.
Tema pojad Mathias ja Andreas Lindgren on muusikud, kes kasutavad oma loomingu avaldamiseks artistinime "Vennad Lindgrenid" (Bröderna Lindgren). Barbro Lindgren elab Ölandi saarel Glömminge külas.
Uus-Iirimaa provints

Rahvastik

Praegune rahvaarv on ligikaudu 100 000, millest enamik inimesi elab väikestes külades. Tähtsaim linn ja provintsi keskus  on Kavieng; teine tähtis linn on Namatanai. Uus-Iirimaal räägitakse ligikaudu 20 keelt ning 45 murret. Kõik need keeled kuuluvad Austroneesia keelkonda, välja arvatud üks isoleeritud keel (Kuot).

Kultuur

Uus-Iirimaal, nagu enamikus Paapua Uus-Guineas, on uue ja vana kultuuri segu. Vana traditsiooniline kultuur on laiahaardeline ja universaalselt austatud, kuid tänapäeval on ühiskond muutumas ning seda just kiriku tegevuse ja urbaniseerumise tagajärjel. Arvatavasti on Uus-Iirimaa kõige kuulsam kultuurisüsteem Malagan.

Ajalugu

Viimase 40 000 aasta jooksul on Uus-Iirimaal toimunud vähemalt kolm migratsioonilainet. Kuulus Lapita potikultuur oli esindatud ligikaudu 3300 aastat tagasi.
Sidemed Hiina ja Kagu-Aasiaga paistavad olevat pikaajalised, kuigi tõendeid selle kohta napib.
Esimesena eurooplastest puutusid Uus-Iirimaaga kokku hollandlased aastal 1516. Usulevitustegevus algas alles aastal 1877. Uus-Iirimaa oli aastast 1886 Saksamaa koloonia Uus-Mecklenburg, samuti nagu seda oli pool põhjapoolsest tänapäeva Paapua Uus-Guineast.
Danny Glover

Danny Lebern Glover (sündinud 22. juulil 1946 San Franciscos) on Ameerika Ühendriikide näitleja.
Axel Julius Herlin

Axel Julius Herlin (arvatavasti mitte enne suve 1690. a. Tallinn – 1737 Viru-Jaagupi) oli Eesti vaimulik.
Immatrikuleeriti Tartu Ülikooli 19. juulil 1707, õppis Halle Ülikoolis 15. septembril 1710 – 15. augustil 1717. Kutsuti augustis 1719 Viru-Jaakobi koguduse õpetajaks. Õpetajaametisse ordineeriti 25. septembril 1719 (õppis enne ametisse astumist eesti keelt). Oli Viru-Jaakobi koguduse õpetaja aastatel 1719–1737.
Herlin on kirjutanud õnnitlusluulet; ta andis välja saksa keelest rootsi keelde tõlgitud pietistlikku kirjandust, mis trükiti Tallinnas ja olid tuntud kui Rääveli traktaadid.

Isiklikku

Tema isa oli arvatavasti Tallinna Rootsi-Mihkli koguduse õpetaja Peter Herlin.
6. Kütidiviis

6. Kütidiviis oli Eesti Vabadussõja ajal Nõukogude Venemaa Punaarmee koosseisus moodustatud ning Punaarmeele allunud ETK Eesti Punaarmee koosseisu kuulunud eesti rahvusväeosa.
Pisilõugloomad

Pisilõugloomad (Micrognathozoa) on loomade hõimkond, kuhu kuulub ainult üks liik – Limnognathia maerski.
Limnognathia maerski avastati 1994. aastal Gröönimaal Qeqertarsuaqi (Disko) saare allikast. Selle pikkus on kümnendik millimeetrit ning seega üks väiksemaid teadaolevaid loomi.
Haeska ohvrikivi

Haeska ohvrikivi (ka Arstimiskivi) on ohvrikivi Lääne maakonnas Haapsalu linnas Haeska külas. Kivi on arvele võetud kultuurimälestisena.
Kivi on põhiplaanilt rombjas ja selle pealmine osa on peaaegu lame. Kivi suurim läbimõõt (maapinna lähedalt) on 6,5 m ja suurim kõrgus (maapinna lähedalt) vaid 0,38 m.
Lõhavere mõis

Lõhavere mõis (saksa keeles Lehowa) oli rüütlimõis Suure-Jaani kihelkonnas Viljandimaal.

Ajalugu

Mõis rajati 17. sajandil.
Dublini raekoda

Dublini raekoda (iiri keeles Halla na Cathrach, Baile Átha Cliath, inglise keeles Dublin City Hall) on Iirimaa pealinna Dublini linnavalitsuse avalik peahoone.

Ajalugu

Aastatel 1769–1779 ehitatud hoone (tollal Royal Exchange) projekteeris Inglismaal sündinud iiri arhitekt Thomas Cooley. Prantsuspärases klassitsistlikus stiilis hoone nimetati 30. septembril 1852 ümber linna raekojaks.
Herson

Ajalugu

Aastani 1774 kuulus kogu piirkond Krimmi khaaniriigi koosseisu. Herson asutati 1778. aastal vürst Grigori Potjomkini ettepanekul. Linn ehitati Ivan Hannibali juhtimisel väikese Aleksanderschanzi-nimelise fordi kohale. Nimi Herson on lühend Kreeka koloonia Tauria Chersonesose nimest, mis asus Krimmi poolsaarel 2500 aastat tagasi. Linna lähedal püüti 1866. aastal viimane tarpan.

Tuntud inimesed

Linnas on sündinud Larissa Latõnina, Sergej Stanišev ja Moše Šaret.
Oriküla (Kärla)

Oriküla oli Saaremaal Kärla kihelkonnas asunud küla. Praegu on küla alad Karida küla koosseisus.
Oriküla mõis loodi arvatavasti pärast 1628. aastat. Seda mainiti aastail 1645 ja 1798 kujul Orriküll.
1920. aastatel rajati mõisa maadele asundus. Pärast maailmasõda see tühjendati ja selle asemele rajati Nõukogude armee raketibaas. Üksikud talud, mis jäid põhja poole Kaarma valda, liideti 1977 Kaarmisega, aga endise asunduse põhiosa, sealhulgas mõisakoht, asub praegu Karida küla piires ja on asustamata.
Enne Eesti omavalitsuste haldusreformi kuulus Oriküla Lääne-Saare valda.